નરેન્દ્ર મોદી રાજ્યના મુખ્યપ્રધાન પદના કાર્યકાળ દરમ્યાન સાબરમતી રિવરફ્રન્ટ, બીઆરટીએસ, કાંકરિયા લેક ફ્રન્ટ અને ભદ્ર પ્લાઝા એમ ચાર કોર્પોરેશનને લગતા ડ્રીમ પ્રોજેકટ હતા. જે પૈકી ભદ્ર પ્લાઝા ડેવલપમેન્ટનો પ્રથમ તબક્કો છેક માર્ચ-ર૦૧રમાં હાથ પર લેવાયો હતો અને કુલ ર૧૦૦૦ ચો.મીટરની જગ્યાને આશરે રૂ.ર૭ કરોડના ખર્ચે સુશોભિત કરાઇ હતી. માતા ભદ્રકાળી મંદિરના ચાચર ચોકથી ત્રણ દરવાજા સુધીનો પ્રથમ તબક્કાનો પ્રોજેકટ ફેબ્રુઆરી, ર૦૧પમાં પૂર્ણ કરાયા બાદ પણ લોકોપયોગી થયો નથી. કેમ કે પ્રોજેક્ટના પ્રારંભમાં જેટલાં પાથરણાંવાળા ત્યાં હતા તેનાં કરતાં અઢીગણા એટલે કે ૧૪૦૦ પાથરણાંવાળા આ સમગ્ર પરિસરમાં અસ્તિત્વમાં આવી ગયા છે! જેમને દૂર કરવાનો મામલો કોર્ટાધીન છે.